Berlingske Tidende, 1836-09-05
Frankerig. – Efterat "Moniteuren" af 26de f.M. havde betegnet Hr. Thiers som den eneste afskedigede Minister, og de andre Journaler havde gjort sig lystige over ham, meldte "Journal de Paris's Aftenblad, at det af de Herrer Passy, Sauzet, Duperre, Maison og Pelet var bemyndiget til at erklære, at de deelte Hr. Thiers's Beslutning, og derved er det da hidtil blevet. Et nyt Ministerum er endnu ikke kommet i Stand, og imidlertid arbejde de gamle Ministre i deres respective Departementer. Den 27de f. M. syntes Hr. Mole ikke at kunne blive enig med Kongen; Dagen efter kaldtes han til ham igjen, og tillige meldte la Pair, Hr. Guizots Blad, at Depescher vare afgaaede til ham og til den ligeledes fraværende Hr. Duchatel. Det bliver dog endnu et Spørgsmaal, om disse Herrer ville deeltage i det nye Cabinet, da Hr. Guizot især vel neppe besidder Føielighed nok til ganske at kunne rette sig efter Kongens Villie. Spanien. - Af de sidste Meddelelser fra Madrid, under 21de f. M., seer man, at den forandrede Forfatning begynder at faae Fæste under de heldigste Varsler, og at Regjeringen stræber at overgive Anliggendernes Styrelse, der af det forrige Ministerium, var betroet næsten i lutter egennyttige Jntriganters Hænder, til kraftige og retsindige Jndivider. Den officielle Gaceta de Madrid, offentliggjør et Decret fra Dronningen, ved hvilket General Rodil udnævnes, til General en Chef for Nord-Armeen, og tillige som "Times" forsikkrer – til Krigsminister, GeneralEvaristo San Miguel, som bibeholder GeneralCapitanatet af Arragonien, til General en Chef for Centrums-Armeen, Marquien af Monsalud til General-Capitain af Estremadura, Don Antonio Qviroga til General-Capitain af Granada (i Lopez Bannos's Sted, og Den Dionisio Marcilla til Militair-Gouverneur af Badajoz. Ved et Decret af 21de, der er contrasigneret af Calatrava, blive alle de Embedsmænd, der af Jsturiz afsattes i Mai-Maaned, fordi de i Cortes yttrede sig mod ham og hans Forholdsregler, indsatte igjen. Ministeriet skal allerførst have i Sinde, atter at tage fat paa en, af Hr. Mendizaval udkastet Plan, nemlig at danne et Reservecorps paa 40,000 Mand Nationalgardister, der skulle besætte Valadolid, Burgos, Logronno og Miranda del Ebro og derved skaffe hele Operationshæren frie Hænder mod Carlisterne. For at erstatte Nationalgarden skal en ny Udskrivning paa 50,000 Mand finde Sted, under den Bestemmelse, at Rekrutterne kunne kjøbe sig fri for 4,000 Realer, hvorved man haaber at vinde over 100,000 Pund Sterling for Skatkammeret. Man ventede ogsaa et Decret og Cortes's Sammenkaldelse til den 24de October, i hvilken Anledning de nye Valg skulle foretages efter Bestemmelserne af Constitutionen af 1812. Times, mener, at Cabinettets Completering skulde gaae for sig den 21de, og man haabede, at der vilde blive taget særdeles Hensyn til tvende Classer Liberale, nemlig til de gamle erfarne Mænd, fra Constitutionens tidligere Tider, og til de yngre, virksomme og intelligente Mænd, der i de sidste, af Jsturiz opløste Cortes have beviist deres Hengivenhed for Liberalitetens Principer. Om Hr. Mendizavals Jndtrædelse er der ikke længer Tale i Aviserne, og man anseer det for afgjort at hans Hensigt er, først som Deputeret i Cortes at retfærdiggjøre sig forde mod ham gjorte Beskyldninger, inden han vil paatage sig, som Minister at forbedre sin Formands Feil. Man antager det imidlertid for muligt, at han vilde lade sig bevæge til at gaae til London, for i nogen Tid at fungere der som befuldmægtiget Minister. Flere velunderrettede Finantsmænd nære ingen Tvivi om, at det med hans Understøttelse vil lykkes det nye Ministerium, ikke alene at bestride Statens løbende Udgivter, men endog til den 11te October at betale de fællige Dividenter saavel i Madrid, som paa de andre europæiske Hoved Børs pladse. – Den 21de herskede der fuldkommen Rolighed i Madrid, skjøndt der nogle Dage i Forveien var forefaldet blodige Stridigheder mellem tvende af Garnisonens Regimenter, hvilke dog vare blevne undertrykte ved den nye General-Capitains, Sepanes, Energi.